A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

202. számú előterjesztés

Bátaszék Város Önkormányzat Képviselő-testületének 2026. október 28-án 
16 órakor megtartandó ülésére

„Vicze János” Sport Közalapítvány elnökének megválasztása

Tisztelt Képviselő-testület!

A „Vicze János” Sport Közalapítványt az önkormányzat a 173/2002.(IX.24.) számú határozattal egyedül alapította.

Az alapítvány célja:
· emléktábla alapítása és gondozása azoknak a sportvezetőknek a tiszteletére, akik sokat tettek Bátaszék sportjáért 
· Bátaszék sporttörténetének ápolása  
· Bátaszék ifjúsági sportjának támogatása "Jó tanulók, Jó sportolók" díj alapításával  
· a versenysport utánpótlás nevelésének segítése, a korábban hagyományokkal rendelkező sportágak életre hívásának támogatása 
· a tömegsport rendezvények megrendezésének ösztönzése, támogatása 
· egészségmegőrzés, betegségmegelőzés, gyógyító-, egészségügyi rehabilitációs tevékenység 
· nevelés és oktatás, képességfejlesztés, ismeretterjesztés  
· kulturális tevékenység; 
· gyermek- és ifjúságvédelem, gyermek-ifjúsági érdekképviselet 
· sport, a munkaviszonyban és a polgári jogi jogviszony keretében megbízás alapján folytatott sporttevékenység kivételével. 

Elnöke Cziner Eszter a kuratóriumi tisztségéről 2026. augusztus 12. napjával lemondott, így szükséges új kuratóriumi elnök megválasztása.

Az alapítvány céljainak figyelembe vételével és sporthoz való kötődése alapján javasoljuk a Kuratórium elnökének Balogh Szabolcsot megválasztani, aki vállalná a tisztséget.

H a t á r o z a t i  j a v a s l a t

a „Vicze János” Sport Közalapítvánnyal kapcsolatos alapítói döntésekre

Bátaszék Város Önkormányzata Képviselő-testülete – mint a „Vicze János” Sport Közalapítvány (a továbbiakban: Közalapítvány) alapítója – 
1. a Közalapítvány kuratórium elnökének határozatlan időre Balogh Szabolcsot (szül.: Szekszárd, 1972. május 20., an.: Molnár Katalin, lakcím: 7140 Bátaszék, Babits u. 8. 1/4.) választja meg, 
1. figyelemmel a Polgári Törvénykönyvről szóló 2013. évi V. törvény 3:5. § f) pontja és a 3:391.§ (1) bekezdése alapján, a létesítő okiratban a kuratórium elnökének nevét és adatait nem tünteti fel;

1. felhatalmazza a polgármestert a bejegyzéshez szükséges dokumentumok aláírására;

1. meghatalmazza dr. Kecskés Patrícia ügyvédet (6400 Kiskunhalas, Eötvös u. 5., KASZ: 36062794), hogy az Alapítványt a változásbejegyzési eljárás során a bíróság előtt képviselje.

Határidő: 2026. december 31.
Felelős:   dr. Mihó Beatrix aljegyző
	    (a határozat megküldéséért)
	    Dr. Béres Judit polgármester
	    (dokumentumok aláírásáért)

